แม่เป็นไทรอยด์เป็นพิษ ให้ยาMethimazole5mgมาทาน วันละครั้ง1เม็ดครึ่ง แล้วเท้าบวม ต้องหยุดยาไหมครับ
สวัสดีค่ะ ยา methimazole เป็นยารักษาโรคไทรอยด์ที่ทำงานมากผิดปกติ ควรใช้ภายใต้การดูแลของแพทย์เท่านั้น เนื่องจากต้องมีการปรับระดับยาตามระดับฮอร์โมนในเลือดอยู่เสมอผลข้างเคียงที่สำคัญของยา methimazole ที่มีแล้ว อาจต้องพิจารณาหยุดยา-ฤทธิ์กดไขกระดูก ตรวจเลือดพบเม็ดเลือดขาว เม็ดเลือดแดง เกล็ดเลือดต่ำ-มีไข้จากยา-มีอาการคล้ายโรคแพ้ภูมิตัวเองเช่นมีผื่นแพ้แสง ปวดข้อ-มีระดับน้ำตาลต่ำในเลือดวิกฤต-ตับอักเสบ อาจมีอาการตัวเหลือง ตาเหลือง-ไตอักเสบผลข้างเคียงอื่นๆที่อาจเกิดได้ จะหยุดยาหรือไม่นั้นขึ้นกับแพทย์พิจารณาว่ามีผลเสียหรือผลดีมากกว่ากัน เช่น-ผื่นแพ้ยาแบบไม่รุนแรง-คลื่นไส้ อาเจียน-ปวดท้อง-ปวดศีรษะ-ตัวบวม ขาบวม-ปวดข้อ-ผมร่วง-คันตามตัว-เวียนศีรษะเป็นต้นแนะนำแจ้งแพทย์ที่ดูแลเรื่องโรคไทรอยด์ว่ามีอาการดังกล่าว แพทย์จะตรวจร่างกายดูและหาสาเหตุอื่นๆของเท้าบวมที่เป็นไปได้ร่วมด้วยเช่นภาวะทางไต หัวใจล้มเหลว หรือขาบวมจากการลงน้ำหนักมาก การหยุดยาควรทำเมื่อแพทย์สั่งเท่านั้นค่ะ ขณะนี้ควรรับประทานยาต่อไปก่อนจนกว่าจะพบแพทย์ครั้งต่อไป หรือถ้ามีผลข้างเคียงที่รุนแรงของยาดังกล่าวไป หรือเท้าบวมมากจนเดินไม่ได้ ปัสสาวะออกน้อย หอบเหนื่อย นอนราบไม่ได้ ควรรีบไปพบแพทย์ก่อนค่ะ